cyanic-selkie/wikianc huggingface dataset:
Eech um Bicherhaff
1980 gouf de Bam restauréiert. 2008 kann ee gesinn, datt d'Haaptäscht mat Stoleseeler geséchert sinn.
Geographesch Koordinaten:
Canton de Garlin
De Canton de Garlin ass eng fréier franséisch administrativ Andeelung am Arrondissement Pau, am Departement Pyrénées-Atlantiques an der Regioun Nei-Aquitaine.
Convention montagnarde
D'Convention montagnarde war, a Frankräich, vum 2. Juni 1793 bis zum 9. Thermidor Joer II déi zweet Period an der Geschicht vun der Convention nationale, déi vun de Montagnards no der Eliminatioun vun de Girondins dominéiert gouf.
Obschonn eng zimmlech demokratesch Constitutioun (Constitutioun vum Joer I, 1793) proklaméiert gi war, hunn d'Deputéierte vun der Montagne, ënner dem Drock vun den dramateschen Ëmstänn - federalistesch Opstänn, Krich an der Vendée, militäresch Néierlagen, Verschlechterung vun der wirtschaftlecher Situatioun - decidéiert, eng revolutionär Diktatur op d'Been ze stellen, déi vum Comité de salut public a vum Comité de sûreté générale ausgefouert gouf.
Nodeem versicht gi war, e Gläichgewiicht tëscht de Faktiounen z'erreechen, huet de Comité de salut public, dee vum Maximilien de Robespierre dominéiert gouf, a beim Vollek ganz populär war, d'Eliminatioun vun den Hébertisten (ultra-revolutionär) decidéiert, duerno waren d'Indulgents (Moderéierter ënner dem Danton) un der Rei, déi eng Gefor fir de revolutionäre Gouvernement duergestallt hunn. Nodeem de revolutionäre Gouvernement lues awer sécher nees d'Kontroll iwwer d'Land no der Anarchie vum Biergerkrich (1793) kritt hat, gouf versicht, d'Republik duerch eng Klass vu klenge Proprietären ze festegen (Dekreter vum Ventôse...) an eng republikanesch Moral op d'Been ze stellen (zivil Institutiounen, Projete fir d'Educatioun vun der Bevëlkerung).
D'moderéiert Deputéiert vun der Convention, déi der revolutionärer Diktatur an der Terreur en Enn setze wollten, fir op e konstitutionelle Regime an eng liberal Wirtschaftspolitik zeréckzekommen (d'Victoire vu Fleurus huet an hiren An d'Gefor vu Baussen aus dem Wee geraumt an domat och de Sënn vun der Terreur) an de Konflikt tëscht dem Comité de sûreté générale an dem Comité de Salut Public hunn zum Stuerz vum Robespierre a senge Frënn den 9. Thermidor Joer II gefouert.
Sankt Péitersbuerg
Sankt Péitersbuerg (russ.: Санкт-Петербург) ass mat 4.953.219 Awunner (2012) déi zweetgréisst Stad a Russland an nach souguer déi nërdlechst Milliounestad vun der Welt. Si läit am Nordweste vum Land, op der Mëndung vun der Newa am Oste vum Finnesche Golf.
Sankt Péitersbuerg, 1703 vum Zar Péiter de Groussen gegrënnt, gëtt dacks "Venedeg vum Norde" genannt. Et bestécht awer net nëmmen duerch seng vill Kanäl, mä gëllt mat senge ville Paläst a senger grousser Zuel vu Kënschtler als heemlech Kulturhaaptstad vu Russland. D'Bannestad gehéiert zum Weltierwe vun der UNESCO. Donieft huet d'Stad als wichtegste russeschen Ostmier-Hafen och eng grouss wirtschaftlech Bedeitung.
Numm
De Péiter de Groussen huet d'Festung an déi spéider Stad ënner dem Numm Sankt Pieter Burch (Санкт-Питер-Бурх(ъ)) gegrënnt, net no sech selwer mä no sengem Schutzhellegen, dem Apostel Simon Petrus. De Klang erënnert un Hollännesch, an dat war och sou gewollt, well de Péiter e puer Joer virdrun zu Amsterdam war a lo seng eege Stad mat ville Kanäl baue gelooss huet. Den Ufank "Sankt" ass dogéint déi germaniséiert Form vum laténgesche "Sanctus". Geschwënn drop gouf se awer op Peterburg (Петербург) ëmgedeeft.
Mam Ausbroch vum Éischte Weltkrich am Joer 1914 gouf d'Stad op Petrograd (Петроград) ëmbenannt, fir awer schonn 1924, nom Lenin sengem Doud, nees eng Kéier den Numm ze changéieren, an zwar a Leningrad (Ленинград).
Dunn huet et bis zum Zesummebroch vun der Sowjetunioun 1991 gedauert, ier eng Volleksofstëmmung mat enger knappser Majoritéit vu 54 % sech fir d'Réckbesënnung op den alen Numm Sankt Peterburg (Санкт-Петербург) ausgeschwat huet.
An der Ëmgankssprooch nennen d'Awunner hir Stad Piter (Питер).
Geschicht
De Péiter de Groussen huet Handwierker an Ingenieuren aus ganz Europa, absënns aus Däitschland an Holland, komme gelooss, fir seng nei Stad vun Ufank un zu engem Zentrum vun europäëscher Technik a Wëssenschaft ze maachen.
D'Katharina II. "di Grouss" huet an der zweeter Hallschent vum 18. Joerhonnert Kënschtler an Architekten op Sankt Péitersbuerg geholl. An hirer Zäit sinn di meescht vun de grousse Gebaier entstanen, déi nach ëmmer d'Stadbild bestëmmen, wéi de Wanterpalais an d'Smolny-Klouschter, am Stil vum Bartolomeo Rastrelli.
D'Oktoberrevolutioun 1917 ass ugaang mat engem Schoss vum Panzerkräizer Aurora am Petrograder Hafen, an 1918 huet d'russesch Revolutioun d'Haaptstad zeréck op Moskau verluecht.
Am Zweete Weltkrich war eng ganz schwéier Zäit, d'Wehrmacht huet d'Stad bal 900 Deeg laang belagert, wärend der sougenannter Leningrader Blockad goung et hinnen net drëm d'Stad z'erueweren, mä se ze bombardéieren a se auszehéngeren - iwwer eng Millioun Ziviliste si sou grausam zugronn gaangen.
Anouk Aimée
Si huet Schauspill an Danz studéiert.
1946 huet si hir Carrière beim Film ugefaangen. Si huet a Filmer vu ganz grousse Regisseure matgewierkt, wéi: Federico Fellini, Vittorio de Sica, George Cukor, Robert Altman a Jacques Becker.
Eng vun hire schéinste Rollen huet si am Film Lola vum Jacques Demy gespillt.
D'Anouk Aimée ass d'Duechter vun der Schauspillerin Geneviève Soria.
Valois
Valois ass:
Foussball-Weltmeeschterschaft 2006/Finall
D'Resultat vun der Finall vun der Foussball-Weltmeeschterschaft 2006:
Italien huet d'Foussball-Weltmeeschterschaft 2006 gewonnen. Am Eelefmeter-Schéissen hu si Frankräich geschloen. Den David Trézéguet huet säin Eelefmeter verschoss. An der Nospillzäit krut de Zinedine Zidane déi rout Kaart, nodeem hien an engem brutale Foul den Italieener Materazzi mam Kapp widder d'Broscht gestouss hat.
Italien – Frankräich 6:4 n. E., 1:1 n. V. (1:1, 1:1)
Datum: Sonndeg, 9. Juli, 20:00 Auer (MESZ)
Stadion: Olympiastadion Berlin
Italien: Buffon – Zambrotta, Cannavaro , Materazzi , Grosso – Gattuso, Camoranesi (86. Del Piero), Perrotta (61. Iaquinta), Pirlo – Toni, Totti (61. De Rossi)
Frankräich: Barthez – Sagnol, Gallas, Thuram, Abidal – Vieira (56. Diarra), Makélélé – Ribéry (100. Trézéguet), Zidane   , Malouda  – Henry (107. Wiltord)
Goler:
Elefmeterschéissen:
Giel Kaarten: Zambrotta (5.) – Sagnol (12.), Makélélé (76.), Malouda (111.)
Rout Kaart: Zidane (110., Tätlechkeet)
Rockefeller Universitéit
D'Rockefeller University ass eng privat Universitéit zu New York City. Si läit tëscht der 63. an der 68. Strooss laanscht d'York Avenue op der Hallefinsel vu Manhattan.
Der Rockefeller Universitéit hire Schwéierpunkt läit am biomedizinesche Beräich. Si gouf als Rockefeller Institute for Medical Research vum John D. Rockefeller gegrënnt. Ëmbenannt a Rockefeller University gouf se 1965.
Fluchhafe Lëtzebuerg
De Fluchhafe Lëtzebuerg, offiziell Aéroport de Luxembourg genannt, läit um Findel ronn 7 km nordëstlech vun der Stad Lëtzebuerg, um Territoire vun de Gemenge Sandweiler, Nidderaanwen a Lëtzebuerg. De Begrëff Findel gëtt dann och dacks als Metonymie fir de Fluchhafe gebraucht.
D'Luxairport exploitéiert haaptsächlech d'Terminalen A a B, de GATT an den ale Cargozenter. Se këmmert sech och ëm den Entretien vun de Clôturen an de Schibe- an Dréidieren an ëm d'Zougangskontrollen op de Site.
Husumer Protestschwäin
D'Dänescht Protestschwäin, Husumer Protestschwäin, Routwäissgesträift Protestschwäin (offiziell: Deutsches Sattelschwein – Abteilung Rotbuntes Husumer Schwein), ass eng Rass vum Hausschwäin, déi um Ausstierwen ass.
Fluchhafe Lëtzebuerg
Um a ronderëm de Findel, schaffe fir de Fluchhafen direkt an indirekt eng ronn 6000 Leit. Am grousse Ganze sinn awer eng gutt 20.000 Aarbechtsplazen ofhängeg vun de Fluchhafenaktivitéiten um Findel. Dofir zielt dëse Wirtschaftspilier 2014 mat senge 4,88 % vum PIB, zu engem wichtege Faktor vun der Ekonomie am Grand-Duché.
Den internationale Fluchhafe vu Lëtzebuerg ass d'Heemechtsbase vun der Luxair, der Cargolux, der Luxembourg Air Rescue an der Luxaviation.
Am Passagéierberäich, gouf de Fluchhafe wärend der Summerzäit 2014, vun 22 Fluchgesellschaften ugeflunn. Domat gouf et an der Haaptsaison, net manner wéi 84 Reesdestinatiounen iwwer 24 Länner verdeelt.
Husumer Protestschwäin
Well dat rout Déier mat senger breeder wäisser Sträif, déi queesch iwwer d'Schëller an déi viischt Bee leeft, dem Dannebrog, dem dänesche Fändel gläicht, goufen där Schwäin vun Däne geziicht, déi um Ufank vum 20. Joerhonnert an Nordfrisland hire Fändel net hunn däerfen eraushänken.
Fluchhafe Lëtzebuerg
Wat d'Wanterzäit 2014/15 dogéint betrëfft, gëtt et just 10 Fluchgesellschaften. Dowéinst gëtt et tëscht dem 25. Oktober am 30. Mäerz, nëmmen 41 direkt Destinatiounen a 16 verschidde Länner.
Husumer Protestschwäin
Dat Béischt gëtt eppes iwwer 90 cm héich a weit bis zu 7 Zenner. 1954 gouf dat Husumer Protestschwäin als Rass unerkannt.
Zanter 1996 existéiert de Förderverein Rotbuntes Husumer Schwein e. V., deen d'offiziell Bestänn erfaasst. Haut liewen ongeféier 150 där Schwäin op der Welt. D'Land Schleswig-Holstein ënnerstëtzt d'Ziichter.
Fluchhafe Lëtzebuerg
D'Haaptpassagéierinfrastruktur besteet aus zwou Aerogaren, mat enger Capacitéit vun am Ganzen 3,6 Millioune Passagéier am Joer.
Den Terminal A mat enger Bruttofläch vun 43.400  m2, a mat enger 5000 m2 grousser Glasfassad ass d'Haaptgebai. Dobäi kënnt, datt d'Aerogare mat 26 Offäerdegungsguichete wéi och mat 18 Passagéierausgäng ekipéiert ass. Op den zwou Säite vum Offäerdegungsberäich ass e Sécherheetsberäich.
Canton de Lagor
De Canton de Lagor ass eng fréier franséisch administrativ Andeelung am Arrondissement Pau, am Departement Pyrénées-Atlantiques an der Regioun Nei-Aquitaine.
Fluchhafe Lëtzebuerg
Beim Terminal B gëtt et weeder en eegenen Offäerdegungsberäich, nach een onofhängegen Arrivéesberäich. De Sécherheetsberäich ënnerläit och der Infrastruktur vum Terminal A.
An dëser 156 Meter laanger Annex sinn 10 Passagéierausgäng, déi op zwou Säite vum 14 Meter breede Gebai opgedeelt sinn.
Zousätzlech gëtt et och nach en Terminal fir Privatjetten. Dësen Terminal funktionéiert autonom, an ass domat ganz vun de reschtleche Passagéieraktivitéite vum Findel ofgetrennt.
Dernieft gëtt et fir d'Cliente vum Luxairport eng 7600 Parkplazen. Dovu si 4080 Plazen an engem ënnerierdesche Parkhaus op véier Stäck verdeelt.
Am Frachtberäich huet de Luxair-Cargozenter eng maximal Capacitéit vun 1 Millioun Tonne Wueren am Joer. Enn 2014, hunn eng 13 verschidde representéiert international Cargo-Fluchgesellschaften de Findel ugeflunn. Doriwwer eraus ass en unhand vu sengem Tonnage, als fënneft gréissten Acteur um europäesche Maart klasséiert. Eng zousätzlech nei Aktivitéit am Logistikberäich vum Fluchhafen ass zanter 2014 den High Security Hub, eng Fräihandelszon an en ofgeséchert Tëschelager fir Wäertsaachen.
Am Süde laanscht d'Pist, steet de grousse Cargolux-Maintenancezenter.
De Fluchhafe Lëtzebuerg huet eng 4000 × 60 Meter laang Pist, wat eng vun de längste Pisten a ganz Europa ass.
Geschicht
1939 ass ugefaange ginn, den Terrain riicht ze maachen. Am Zweete Weltkrich war do eng däitsch Schoul fir Seegelfliger.
1946 gouf de Fluchhafen offiziell ageweit a vum Mee u gëtt et zweemol an der Woch e Fluch tëscht Lëtzebuerg a Bréissel.
1955 gouf d'Landepist vun 2.000 op 2.830 Meter verlängert, 1975 gouf se nach eng Kéier méi laang gemaach. Haut ass d'Bunn fir ze landen 4.000 Meter laang.
1975 gouf eng nei Aerogare a Betrib geholl, an 1993 gouf en neien, 35 Meter héije Kontrolltuerm opgeriicht.
2003 gouf mat Aarbechte fir eng nei Aerogare, mat ë. a. engem Uschloss un d'Schinnenetz, ugefaangen. Déi nei Aerogare besteet aus zwéin Terminalen:
Donieft gëtt et nach den Terminal GAT (General Aviation Terminal) fir d'Offäerdege vun der aviation générale, also net vu Linneflich, mä vu Privat- oder Firmefligeren. Dësen Terminal leit ofgeleeë vun deenen zwéin aneren am Frachtzentrum vum Fluchhafen. De GAT ass an enger Rekordzäit vun eppes iwwer sechs Méint decidéiert, geplangt a fäerdeg gebaut ginn. D'Inauguratioun war den 1. Februar 2008, -
Virfäll um Fluchhafen
An de fréie Moiesstonne vum 6. Oktober 2000 koum et zu engem vun de spektakuläerste Virfäll an der Lëtzebuerger Kriminalgeschicht. Convoyeure vun der Geldtransportfirma Brinks ware amgaang, 73 Millioune Frang (iwwer 1,8 Mio €) an e Fliger vun der Crossair ze lueden, wéi eng Camionnette iwwer d'Virfeld gerannt koum. Sechs schwéierbewaffnet a camoufléiert Männer sinn aus der Camionnette erausgesprongen an hunn d'Personal forcéiert, sech op de Buedem ze leeën, wärend de Chauffer vum Geldtransporter mat enger Panzerfauscht a Schach gehale gouf. Ee vun den Täter ass an de Fliger geklommen an huet sechs Geldsäck erausgeholl. Wéi ee vum Personal probéiert huet ze flüchten, gouf hie vun zwéin Täter an d'Bee geschoss.
Wéi den Täter mat der Panzerfauscht sech eng Kéier kuerz vum Geldtransporter ewechgedréint huet, huet de Chauffer vun der Brinks-Camionette Vollgas ginn a probéiert z'entkommen. Direkt hunn d'Täter mat enger Kalaschnikow op den Auto geschoss, an déi zwéi Geldbuete si blesséiert ginn.
D'Täter sinn doropshi geflücht, mä nëmmen e puer Minutte méi spéit op eng Stroossespär vun der Police getraff. Ouni Virwarnung hunn d'Banditte ronn 36-mol op déi zwéi Poliziste geschoss (een huet e Sträifschoss um Kapp ofkritt, deen zweete gouf vun engem Querschléier am Bauch getraff). No enger kuerzer Flucht goufen d'Täter um Scheedhaff vun enger Zivillpatrull bewosst an en Accident verwéckelt. Ee vun den Täter konnt sou verhaft ginn, deen aneren ass dervukomm a konnt bis haut nach net gefaasst ginn.
De Kapp vun der Band soll de Marcel Habran, e Caïd aus dem Lécker "Milieu", gewiescht sinn, deen allerdéngs bei der Attack net derbäi war.
Passagéierflich
<cite id="fn_1">* 1: Saisonal Flich an der Summervakanz <cite id="fn_2">* 2: Saisonal Flich an der Summersaison <cite id="fn_3">* 3: Saisonal Flich an der Wantersaison <cite id="fn_4">* 4: Saisonal Charter-Flich vun Enn Juni bis Enn Oktober <cite id="fn_5">* 5: Flich am Code-Share, operéiert vu Luxair <cite id="fn_6">* 6: Flich operéiert ënner dem Code AF vun Air France
31. Juli
Den '''31. Juli''' ass den 212. Dag vum Joer (213. am Schaltjoer) am Gregorianesche Kalenner.
Bouneweg-Nord/Verluerekascht
Bouneweg-Nord / Verluerekascht ass ee vun de 24 offizielle Quartiere vun der Stad Lëtzebuerg a läit am Oste vun der Haaptstad. Zesumme mam Nopeschquartier Bouneweg-Süd billt en d'Uertschaft Bouneweg.
Geographie
De Quartier läit op enger Héicht tëscht 250,0 an 302,60 m.
Dmitri Anatoljewitsch Medwedew
Den Dmitri Anatoljewitsch Medwedew (Дмитрий Анатольевич Медведев), gebuer de 14. September 1965 zu Leningrad (haut: Sankt Péitersbuerg), war vum 7. Mee 2008 bis de 6. Mee 2012 den drëtte President vun der Russescher Federatioun, a vum 8. Mee 2012 bis dem 15. Januar 2020 de Ministerpresident.
Zanter dem 30. Mee 2012 ass hien och Leader vun der Partei Eenegt Russland.
Professionell ass de Medwedew e Jurist an Universitéitsprofesser. Als Ministerpresident war en zum Schluss extrem onpopulär wéinst Korruptiounsvirwërf déi géint heen opkoumen awer vun him dementéiert goufen.
Lëscht vun de Gemengen am Departement Mayenne
Lëscht vun den 261 Gemengen am Departement Mayenne.
Wuertspillereien am Superjhemp
An dësem Artikel ginn déi lescht Geheimnisser vum Superjhemp senge Wuertspillereie gelëft:
Senne (Floss)
D'Senne (op Hollännesch Zenne), ass e belsche Floss, deen an d'Dijle leeft.
Der Senne hir Quell ass zu Naast, bei Soignies a si leeft iwwer 103 km duerch déi dräi belsch Regiounen: Wallounien, d'Haaptstadregioun Bréissel a Flandern fir dann zu Heffen an d'Dijle ze lafen.
Fir de Floss bei Héichwaasser z'entlaaschte gëtt et dräi Iwwerleef déi all an de Kanal Charleroi-Bréissel lafen, dovun een zu Lembeek, den Déversoir d'Aa nieft der Schleis vun Anderlecht an een zu Molebeek e bësselche flossop vun der Schleis bei der Porte de Ninove.
Trotz deenen Anlage war et am hallwe November 2010 zu enger grousser Iwwerschwemmung am mëttelste Laf vun der Senne komm.
Nieweflëss vun der Senne
Hei sinn am Ament nëmmen déi wichtegst opgezielt:
Édouard Thilges
De Jules Georges Édouard Thilges gebuer de 17. Februar 1817 zu Klierf, a gestuerwen den 9. Juli 1904 an der Stad Lëtzebuerg war e lëtzebuergesche Politiker.
Vun 1833 bis 1838 huet den Édouard Thilges zu Bréissel a Léck Droit studéiert a gouf 1841 Affekot um Geriicht zu Dikrech.
Vun 1854 bis 1856 war hie Generaldirekter (Minister) fir Gemengenaffairen.
Vum 28. November 1857 bis 15. Juli 1859 war hien eng éischt Kéier Member vum Staatsrot.
Vun 1859 bis 1860 war hie Minister fir den Interieur an der Regierung Simons.
Vum 28. September 1860 bis den 3. Dezember 1867 war hien nees Member vum Staatsrot.
Vun 1867 bis 1870 war en nees Generaldirekter fir Gemengenaffairen, dës Kéier ënner an der Regierung Servais.
Vum 18. Dezember 1870 bis den 20.Februar 1885 war hien nees Member vum Staatsrot.
Den 20. Februar 1885 gouf hien zum Staatsminister a Regierungspresident ernannt an ass dat bis den 22. September 1888 bliwwen.
Vum 10. Oktober 1888 bis zu zu sengem Doud den 9. Juli 1904 war hien nees Member vum Staatsrot an dovu vun 1888-1895 President vum Staatsrot.
Hie war de Papp vum lëtzebuergesche Magistrat Joseph Thilges.
Gallikanismus
De Gallikanismus (fr.: gallicanisme) ass eng reliéis a politesch Doktrin, déi d'Organisatioun vun enger franséischer kathoulescher Kierch ënnerstëtzt huet, déi gréisstendeels autonom vis-à-vis vum Poopst war. De Gallikanismus affirméiert d'franséisch Spezifizitéit, a wëll net datt sech de Poopst ze vill an déi franséisch Affäre mëscht. Sou erkennt de Gallikanismus de Poopst zwar als Autoritéit un, mä kontestéiert seng Allmuecht, wat de generelle Konziler vun der Kierch an den Herrscher vun de Staaten zegutt kënnt.
An der Praxis huet dat virun allem sou ausgesinn, datt sech den Herrscher (Kinnek oder Keeser) d'Recht fir d'Nominatioune vun de Bëscheef an eng Autoritéit iwwer hir Decisioune virbehalen huet. Obschonn dës Doktrin de Poopst respektéiert huet, sou huet si dach seng Muecht limitéiert; sou behaapt de Gallikanismus zum Beispill datt d'Muecht vun de Bëscheef déi sech an engem Konzil zesummefanne méi grouss wéi déi vum Poopst ass.
Am 15. Joerhonnert huet Frankräich en éischte Versuch vum Gallikanismus ënnerholl. Am Joer 1483 huet de Kinnek Charles VII. mat der Pragmatescher Sanktioun vu Bourges d'Prerogative vum Poopst limitéiert an deklaréiert, datt d'Decisioune vun de Konziler vu Basel a vu Konstanz iwwer deene vum Poopst géife stoen.
Ee vun de grousse Representante vun dëser Beweegung war de Bossuet, Bëschof vu Meaux (17. Joerhonnert), deen d ' Quatre articles op e Punkt bruecht huet, déi vun der Versammlung vun de Bëscheef vu Frankräich ënnerschriwwe goufen. De Bossuet huet d'Decisioune vum Konzil vu Konstanz (1414-1418) widderholl, deen drun erënnert huet, datt den ökumeenesche Konzil (Versammlung vun alle Bëscheef an Äbt) dat héchst Organ vun der Kierch ass wann et ëm Autoritéit an Enseignement geet.
Um Enn vum 17. Joerhonnert huet sech de Gallikanismus zu engem groussen Deel beim franséische Klerus duerchgesat, engersäits duerch d'Theorië vum Bossuet, déi gréisstendeels begréisst goufen, op der anerer Säit och duerch d'gallikanesch Positioune vun de Jansenisten déi dem Poopst virgeworf hunn, hie géif sech beim franséische Klerus amëschen. De franséische Klerus vum 18. Joerhonnert war vun de gallikaneschen Iddien iwwerzeegt, wat um Ufank vun der Franséischer Revolutioun d'Adoptioun vun der Zivilverfaassung vum Klerus erlaabt huet, déi aus de Membere vum Klerus Staatsbeamte gemaach huet, déi vum Staat bezuelt goufen an déi en Eed op d'Constitutioun hu misse schwieren. Nodeem e laang gezéckt hat, huet de Poopst Pius VI. dës Constitutioun verurteelt, wat zur Folleg hat, datt sech de franséische Klerus tëscht Gallikanismus an Ultramontanismus opgespléckt huet.
De Félicité Robert de Lamennais huet de Gallikanismus a sengem Essai sur l'indifférence en matière de religion (1817 - 1823) béis kritiséiert.
1870 koum et zu Roum zu der Proklamatioun vum Dogma vun der Onfeelbarkeet vum Poopst duerch den 1. Vatikanesche Konzil. Dës Decisioun, obscho staark vun de franséische Bëscheef kontestéiert, war d'Enn vum Gallikanismus. 1905 gouf duerch d'Gesetz vun der Trennung vu Kierch a Staat definitiv all Lien tëscht der Franséischer Kierch an dem Staat ewechgeholl.
Et gëtt allerdéngs och haut nach eng kleng gallikanesch Kierch, mä si huet knapps 50 Memberen an hirem Klerus.
Canton de Lembeye
De Canton de Lembeye ass eng fréier franséisch administrativ Andeelung am Arrondissement Pau, am Departement Pyrénées-Atlantiques an der Regioun Nei-Aquitaine.
Monte-Carlo
Nom Quartier genannt sinn de Casino an d'Oper vu Monaco, an och ë. a. eng Radiosstatioun (Radio Monte-Carlo) an e Rallye (Rallye automobile Monte-Carlo).
Jean Asselborn
De Jean Asselborn, gebuer de 27. Abrëll 1949 zu Stengefort, ass e lëtzebuergesche Politiker (LSAP). Hien ass zanter 2004, zulescht zanter dem 5. Dezember 2018 an der Regierung Bettel-Schneider-Braz (haut: Regierung Bettel-Kersch-Bausch), Ausseminister vu Lëtzebuerg.
Carrière
1967 huet de Jean Asselborn mat der Schoul opgehalen a goung an de Laboratoire vum Pneueproduzent Uniroyal schaffen. Hien huet sech fréi an der Gewerkschaftsbeweegung engagéiert a gouf Representant vun der Jugendsektioun vum Lëtzebuerger Aarbechterverband.
1968 gouf hie Gemengebeamte vun der Stad Lëtzebuerg, an 1969 vun der Gemeng Stengefort.
1976 huet hie seng Première am Kolléisch an der Stad gemaach, op déi e sech an Owescourse preparéiert hat. Hien huet dunn an der Verwaltung vum Stengeforter Spidol geschafft. Duerno huet hie sech op der Universitéit Nanzeg ageschriwwen an do 1981 eng Maîtrise a Privatrecht gemaach.
Stanley Cohen
De Stanley Cohen, gebuer de 17. November 1922 zu Brooklyn a gestuerwen de 5. Februar 2020 zu Nashville, war en US-amerikanesche Biocheemiker. Am Joer 1986 krut en zesumme mat der Rita Levi-Montalcini den Nobelpräis fir Medezin fir hir Entdeckung vun Nervewuesstemsfacteuren.
Jean Asselborn
Carrière
1984 gouf de Jean Asselborn op der Lëscht vun der LSAP an d'Chamber gewielt an zanterhier all Kéier erëmgewielt, zulescht bei de Chamberwale vum 14. Oktober 2018. 1989 gouf hie Fraktiounspresident vun der LSAP an der Chamber, an 1997 Parteipresident. Tëscht 1999 an 2004 war hie Vizepresident vun der Chamber. Hie war och Member vum Comité vun de Regiounen a Vizepresident vun der Europäescher Sozialistescher Partei.
Stanley Cohen
Säi Liewen
De Cohen war de Jong vu jiddeschen Emigranten. Säi Papp war Schneider a seng Mamm Hausfra.
Jean Asselborn
Carrière
Vun 2004 bis 2009 a vun do bis 2013 war de Jean Asselborn Vizepremierminister, Ausseminister a Minister fir Immigratioun an der Regierung Juncker-Asselborn I an II. 2013 huet hien an der Regierung Bettel-Schneider d'Portefeuillë vum Ausseminister a Minister fir Immigratioun an Asyl bäibehalen. Déi selwecht Portefeuillen huet hien zanter 2018 an der Regierung Bettel-Schneider-Braz.
Privates
De Jean Asselborn ass mat der Sylvie Huber bestuet, déi och op lokalpoliteschem Plang aktiv ass. Si war am Stengeforter Gemengerot an eng Zäit laang Schäffin. D'Koppel huet zwou Duechteren.
Romain Fehlen
De Romain Fehlen, gebuer den 19. Februar 1956 zu Lëtzebuerg, ass e lëtzebuergesche Radiosspeaker, -animateur a -journalist, Conferencier an Auteur.
Hien ass zu Esch-Uelzecht opgewuess an do an d'Schoul gaangen.
No engem Stage, 1977 beim däitsche Programm vu Radio Lëtzebuerg huet hien, bis 1981, op der Musikhochschule zu Stuttgart Sprecherziehung studéiert. Säin Intressi u Cabaret-Programmen huet hien Enn der 70er Joer och mat engem eegene Programm am Stuttgarter Renitenz-Theater optriede gelooss.
Zanter 1981 schafft hien als Radio-Animateur bei verschiddenen ARD-Radioprogrammen: Fir d'éischt bei SR1 Europawelle Saar a beim SDR 3, duerno bei Bayern 3 an, zanter 1990 bis haut, beim SWR 4. Doriwwer eraus huet de Romain Fehlen mat iwwer 250 verschiddene Schauspiller, Sänger a Museker Interviewe gemaach, dorënner och Vedettë wéi de Gilbert Bécaud, Mikis Theodorakis, Jean-Jacques Goldman, Renaud, Francis Cabrel, Reinhard Mey an den Herbert Grönemeyer. Och mat Landsleit wéi dem Jean Pütz an der Désirée Nosbusch huet hien Interviewe gemaach.
Hien huet och iwwer 200 Lauschterbicher opgeholl, Reklammsspotte geschwat an ass Conferencier fir Evenementer.
Polen
Polen (pol.: Polska) ass e Staat an Europa an huet gemeinsam Grenze mat Litauen, Russland, Wäissrussland, Ukrain, Slowakei, Tschechesch Republik an Däitschland. Polen ass zanter 1999 NATO-Member an ass den 1. Mee 2004 der Europäescher Unioun bäigetrueden.
Romain Fehlen
Zanter enger Rei vu Jore schreift de Romain Fehlen och. Nieft engem Roman ("Das Lanzarote-Tagebuch") si Kuerzgeschichten, Gedichter a Liddertexter entstanen. E vu sengen Texter ass Enn 2007 als Lidd op der CD "Wir sind gerne Musikanten" vum Norbert Reiff und seine Musikanten verëffentlecht ginn. De Romain Fehlen ass als Gaascht-Sänger mat eegenem Text Wenn ich 67 bin - Gentle on my mind a mat Red roses for a blue lady dorop ze héieren.
Polen
Geographie
D'Gebitt vu Polen besteet aus fënnef geographeschen Deeler. Am Nordwesten ass d'Ostmierküst, déi sech vun der Pommerschen- bis zur Danzeger Bucht erstreckt an déi duerch Dünen a Bannegewässer gekennzeechent ass. D'Küst, déi souzesoe riicht verleeft, gëtt duerch de Stettiner-, de Frischen Haff an duerch d'Pucker Bucht ënnerbrach. Am Norde wéi och an der Mëtt vum Land schléisst sech dat an der Eiszäit entstane mëtteleuropäescht Flaachland un. An hei gëtt et véier grouss Séiplateauen, (Masuresch Séieplack, Kaschubesch Séieplack, Pommeresch Séieplack a Grousspolnesch Séieplack). Südlech dovu leien déi polnesch Mëttelgebiergsketten, de Krakauer-Tschenstochauer Jura, d'Hellegkräizbierger, d'Beskiden, d'Waldkarpaten an d'Sudeten. Déi héchst Ketten, d'Tatra, ass e geologesch villsäitegt Gebitt vun héije Bierger (Hochgebirge).
Romain Fehlen
De Romain Fehlen huet zwee Kanner a lieft am Raum Stuttgart.
Polen
Flëss a Séien
Déi längst Flëss sinn d'Weichsel mat 1.047 km, de Grenzfloss Oder mat 854 km, d'Warthe mat 808 km an de Bug mat 772 km. D'Weichsel an d'Oder mënde geneesou wéi déi vill kleng Flëss a Pommern an d'Baltescht Mier. D'Alle an d'Angerapp fléissen iwwer de Pregel, an d'Czarna Hańcza iwwer d'Memel an d'Ostséi. Doniew gëtt et nach eng Rei vu klenge Flëss, wéi d'Iser an de Sudeten, déi iwwer d'Elbe an d'Nordmier lafen. D'Orava aus de Beskide flléisst iwwer d'Waag an d'Donau an och puer kleng aner Flëss aus de Bëschkarpate schëdden hiert Waasser iwwer den Dnister an d'Schwaarzt Mier aus.
D'polnesch Flëss goufe scho ganz fréi fir d'Schëfffaart benotzt. D'Wikinger hu laang d'Schëfffart fir hir Raubzich queesch duerch Europa mëssbraucht, och op der Weichsel an der Oder. Am Mëttelalter an an der Neizäit, wéi Polen-Litauen nach de Mielspäicher vu ganz Europa war, krut d'Verschëffung vun Agrarprodukten op der Weichsel a Richtung Danzeg a virun no Westeuropa, eng grouss Importenz.
Pole gëtt mat bal 10.000 zouene Waasserflächen, déi méi wéi een Hektar grouss sinn, zu deene Länner gerechent, déi déi meescht Séien opzeweisen hunn. An Europa gëtt Polen an där Hisicht nëmme vu Finnland deklasséiert. Déi gréisst Séie mat iwwer 100 km² Fläch sinn: Śniardwy (Spirdingséi) a Mamry (Mauerséi) an de Masuren, wéi och Jezioro Łebsko (Leba-Séi) an Jezioro Drawsko (Dratzig-Séi) a Pommern. Nieft de Séieplateauen am Norden (Masuren, Pommern, Kaschubei, Grousspolen) gëtt et och eng grouss Zuel vu Séien an de Bierger, besonnesch an der Tatra, vun deenen de Miera (poln. Morskie Oko) flächeméisseg de gréissten ass. Den Hańcza-Séi, am Oste vun de Masuren, ass mat iwwer 100 m den déifste Séi vu Polen.
Administrativ Andeelungen
Zanter dem 1. Januar 1999 ass Polen a 16 Woiwodschaften, agedeelt. Si hunn all en eegent Parlament, e Chef (Wojewoda), dee vun der Zentralregierung ernannt gëtt, an ee vum Parlament gewielte Woiwodschaftsmarschall (Marszalek).
Polnesch Groussstied
Dës Lëscht begräift d'Bevëlkerung an de gréisste Stied vu Polen an de Joren 1900, an 1999 an déi rezentst Donnéeë vun 2004.
Relioun
Zanter dem Zweete Weltkrich ass d'Land bal eenheetlech kathoulesch – ongeféier 90 % réimesch-kathoulesch, dovu praktizéiren ongeféier 70 % ; 1,3 % polnesch-orthodox; 0,3 % Zeuge Jehovas; 0,2 % griichesch-kathoulesch; 0,2 % evangeelesch-lutheresch. Bis haut ass de fréiere Poopst Jean-Paul II. (1920-2005), dee viru senger Wal zum Poopst als Karol Wojtyła, Äerzbëschof vu Krakau war staark veréiert. Hien hat an eng wichteg Roll beim Ëmschwonk am Ostblock gespillt.
Virhistoresch Zäit a Grënnung
Scho wärend der Äiszäit hu Jeeër am Gebitt vum haitege Pole gelieft. Wärend der Antiquitéit hat d'Bevëlkerung am aktuelle Polen iwwer d'Bernsteinstrossen Handelsbezéihunge mat Roum a Griicheland. D'Germanesch Stämm, déi sech zanter ongeféier 1000 v. Chr. an Nord- a Westpolen néiergelooss haten, sinn an der Spéidantikitéit an de Raum vum haitegen Italien, Däitschland, Frankräich, Spuenien an Tunesien virugezunn an hu sech mat der do usiesseger Bevëlkerung vermëscht. An der Vëlkerwanderung koumen aner Vëlker, dorënner Hunnen, Slawen an Awaren an dat haitegt Polen. Dauerhaft hu sech vum 5. Joerhonnert un d'Westslawen op polneschem Gebitt néiergelooss: Lech und Siemowit.
Polen, deem säin Numm vum westslawesche Stamm vun de Polanen hierkënnt, ass als Herzogtum am fréien 10. Joerhonnert vu Posen a Gnesen aus gegrënnt ginn. Et gouf vun 960 bis 992 vum Herzog Mieszko I. aus der Dynastie vun de Piaste regéiert. 966 huet de Mieszko I. sech nom réimesch-katholesche Ritus deefe gelooss.
Den Territoire, huet no den Erueweronge vum Mieszko I. a sengem Fils Boleslaw dem Tapferen, dem haitege Pole staark geglach. Ëm 997 huet Polen en enkt politesch-militärescht Bündnis mat dem Hellege Réimesche Räich. Wärend dem Staatsakt zu Gnesen am Joer 1000 gouf dëse Pakt vum polneschen Herrscher Boleslaw I. an dem Keeser Otto III. bestätegt. Mat der Kréinung vum Boleslaw am Joer 1025 gouf Polen e Kinnekräich.
Oxydativ Phosphoryléierung
Déi oxydativ Phosphoryléierung ass e Stoffwiesselwee dee sech an de Mitochondrien ofspillt an deem säin Zil d'Produktioun vun ATP ass, duerch d'Oxydéiere vun NADH, H+ an FADH2 déi z. B. aus der Glykolys, dem Zitratzyklus oder der β-Oxydatioun kommen.
Otmungs- oder Elektronentransferketten
An enger éischter Phas, der Otmungsketten, ginn déi reduzéiert Nukleotiden NADH, H+ an FADH2 hir Elektronen un de Sauerstoff of. Dësen Transfer geschitt net an enger Kéier mä duerch 3 Komplexer (I, III a IV) an der Membran déi d'Elektronen iwwer mobil Elektronentransportere (Q a c) weiderginn un de leschten Akzepter, den atmosphäresche Sauerstoff dee sou zu Waasser reduzéiert gëtt, weiderginn. Bei all Schrëtt gëtt vill Energie fräigesat, déi benotzt gëtt fir e Protonegradient tëscht dem intermembranéise Raum an der Matrix vun de Mitochondrien opzebauen.
De Komplex II ass d'Succinatdehydrogenas aus dem Zitratzyklus déi direkt reduzéirt Koenzym Q un d'Ootmungskette ginn.
Polen
Mëttelalter an Neizäit
D'Adelsrepublik, ass am 17. an 18. Joerhonnert an eng lang Kris geroden déi duerch eng Rei vu Kricher mat Schweden, dem Osmanesche Räich, Russland, Brandenburg-Preisen a Siebenbürgen gekennzeechent waren. An den dräi Opdeelunge vu Polen 1772, 1793 a 1795 gouf déi schwach Positioun vu Pole vu sengen Nopere Preisen, Éisträich a Russland ausgenotzt, fir d'Land zu gläicher Zäit z'iwwerfalen an et ënner sech an dräi verschidde Staaten opzedeelen.
Op d'Dränge vum franséische Keeser Napoleon ass 1807, am Kader vum Friddensofkomme vun Tilsit, aus den zwou leschten Opdeelungen e relativ klengt Herzogtum Warschau, als Vasallestaat vu Frankräich entstanen, deem et 1809 gelongen ass, Deeler vu Klengpolen erëm vun Éisträich lasszeknäppen. Wéinst der Néierlag vun der polnesch-franséischer Allianz am Krich vun 1812 souwéi an der Völkerschlacht bei Leipzig am Joer 1813, koum et um Wiener Kongress zu enger neier Opdeelung vu Polen. Grousspolen ass als Provënz Posen erëm u Preisen ofgetratt ginn. Éisträich huet dat nees erëmkritt wat him aus der éischter Deelung vu Polen zougefall war. Krakau gouf zur Republik Krakau als engem eegene Staat erhuewen. Wat iwwereg blouf gouf als „Kinnekräich Polen“ 1815 an enger Personalunioun mat dem russeschen Zareräich verbonn, war also formal, vum selwechten Herrscher wéi dee vu Russland ofgesinn, onofhängeg, eng Onofhängegkeet, déi Polen allerdéngs lues a lues ënner der zaristescher Verwaltung verluer gaangen ass. Doduerch koum et 1830 zum feelgeschloenen Novemberopstand an deem d'Pole probéiert haten déi russesch Friemherrschaft ofzerëselen. D'Oppressioun ass am russeschen an am preiseschen Deel dorophin ëmmer méi grouss ginn. D'Bezeechnung Pole gouf souguer verbueden an d'Land gouf duerch d'russesch Muecht a Weichselland ëmgedeeft.
Oxydativ Phosphoryléierung
ATP-Synthees
Den ATP gett aus ADP a Pi opgebaut, mat Hëllef vum Komplexe V aus der Bannemembran. Dës ATPsynthas besteet aus 2 Deeler: e Protonekanal duerch d'Membran an eng katalytesch Enheet déi an d'Matrix raagt. D'Protonen stréimen dem Gradient no duerch de Kanal an d'Matrix an dreiwen dobäi de katalyteschen Deel un den dann ATP produzéiert.
Polen
Onofhängegkeet an Zweet Republik 1918–1939
Vun de Länner, déi de Krich gewonnen haten, goufen an Osteuropa d'Grenzen no Bevëlkerungsmajoritéiten nei gezeechent. D'Weimarer Republik war gezwongen, d'preisesch Provënze Westpreußen a Posen erëm ofzeginn. Vun 1919–1926 hunn du ronn 700.000 Mënschen dat Gebitt verlooss. D'international Verhältnesser blouwen nom Zesummebroch vun der däitscher a russescher Monarchie gespaant. Am August 1920 huet déi Rout Arméi Polen iwwerfall, goufen awer vum polnesche Marschall Pilsudski bezwongen. Duerch de Friddensvertrag vu Riga, den 18. Mäerz 1921, ass dunn d'Ostgrenz vu Polen ëm 250 km no Oste geréckelt ginn.
Zweete Weltkrich 1939-1945
Och d'Polen, déi ënner d'sowjetesch Herrschaft gerode waren, goufen net vun Ënnerdréckunsmoossname verschount. Et gëtt ugeholl, datt ongeféier 1,5 Millioune polnesch Bierger deportéiert goufen. 300.000 polnesch Zalldote koumen a sowjetesch Krichsgefaangeschaft, nëmmen 82.000 vun hinnen hunn iwwerlieft. E groussen Deel vun den Offizéier – ongeféier 40.000 - goufe vu sowjeteschen Truppen 1940 bei Katyn an och an de Lagere vu Starobielsk, Kozielsk an Ostaszków ermuert.
Juli
De Juli, och Heemount, ass de siwente Mount am Joer am Gregorianesche Kalenner.
Polen
Zweete Weltkrich 1939-1945
Vill polnesch Zaldoten hunn op der Säit vun den Alliéierten op alle Fronten oder hunn am polneschen Ënnergrond géint d'Besetzer als Partisane gekämpft. Den Opstand vun de Judden am Warschauer Ghetto an dee vun der polnescher Heemechtsarméi kuerz viru Krichsënn huet e legendäre Charakter. Dësen Opstand gouf bluddeg néiergeschloen. Dobäi sinn 180 000 bis 250 000 Persounen ëmkomm an d'Warschauer Bannestad gouf dem Erdbuedem gläichgemaach. Dat ass am August 1944 geschitt, wéi d'Sowjettruppe scho virun der Dier vu Warschau stoungen, hire Virmarsch um Ufer vun der Weichsel awer gestoppt an nogekuckt hunn, wéi déi Warschauer Bevëlkerung sech verblutt huet.
Alles an allem: Polen ass dat Land, dat am Zweete Weltkrich pro Kapp vun der Bevëlkerung de gréissten Zoll huet misse bezuelen, mënschlech a materiell gesinn.
Juli
Den Numm kënnt vum laténgesche Julius, an de Mount gouf zu Éiere vum Julius Cäsar 44 v. Chr. ëmbenannt, wéi den Cäsar de Julianesche Kalenner agefouert huet.
Polen
Volleksrepublik, Sozialismus an d'Gewerkschaftsbeweegung Solidarność (1945–1989)
No dem Enn vum Zweete Weltkrich goufen, 1945, d'Grenze vum fréiere Polen wéinst dem Potsdamer Ofkommes no Weste geréckelt: Polen huet den ethnesch gemëschte, majoritär vun Ukrainer a Wäissrusse bewunnten Drëttel vu sengem Territoire un d'Sowjetunioun missen oftrieden an déi do usiessech polnesch Awunner (2,5 Millioune Mënschen) goufe verdriwwen. Am Westen an Norde sinn déi däitsch Gebidder ëstlech vun der Oder a Lausitzer Neiße („Oder-Neiße-Linie“) u Pole gefall. Déi nei Grenze goufen am Potsdamer Ofkommes festgeschriwwen. Doriwwer eraus huet Polen, vun de Russen encouragéiert, déi westlech vun der Oder geleeë Stad Stettin(an d'Gebidder rondrëm) besat an och an hiren Territoire incorporéiert. Dat ass méi spéit vertraglech confirméiert a vun de conernéierte Länner akzeptéiert ginn.
Juli
Virdrun huet de Mount Juli Quintilis am Réimesche Kalenner geheescht a war de fënnefte (quintus) Mount am Joer.
Polen
Volleksrepublik, Sozialismus an d'Gewerkschaftsbeweegung Solidarność (1945–1989)
Och wa Polen als Volleksrepublik theoreetesch en autonome Staat war, huet et sech mat der russescher Fuchtel missen offannen. Vun 1956 un ass et no Opstänn ënner dem KP-Chef Wladyslaw Gomulka zu enger gewësser Entstalinséirung komm. Domat war d'Resistenz géint de Kommunismus allerdéngs net zu Enn. D'Grënnung vun der Gewerkschaft Solidarność ënner dem Lech Walesa huet e gesellschaftlechen Ëmschwong mat sech bruecht. No revolutionären Zeene vun 1980 bis 1989, déi de 4. an 18. Juni 1989 zu den éischte fräie Walen am Ostblock geféiert hunn, gouf de kommunistesche Regime duerch eng demokratesch, fräi gewielte Regierung ersat. Bei de Parlamentswale vum 4. an 18. Juni 1989 huet de Biergerkommitee Solidarnosc, (d'politesch Organisatioun vun der Gewerkschaft Solidaritéit), sämtlech 160 (vu 460) freigewielte Sëtz an der Chamber a 99 vun 100 Sëtzen amm neigeschaafte Senat. Den Tadeusz Mazowiecki gouf den éischten netkommunistesche Ministerpresident vu Polen no 1945. Vun do un ass déi polnesch Plangwirtschaft an eng Maartwirtschaft ëmgewandelt ginn. Am Dezember 1990 ass de fréiere Solidarność-President Lech Wałęsa vum Vollek zum Staatspresident gewielt ginn an am Dezember 1999 ass Polen an der Amtszäit vum Premier Aleksander Kwaśniewski der NATO bäigetrueden. Member vun der Europäeschen Unioun gouf Polen den 1. Mee 2004, zesumme mat néng anere Staaten.
Wirtschaft
D'polnescht Bruttosozialprodukt huet 2004 der Weltbank no 491.549 Mio. USD erreecht, wouduerch Pole sech op déi 22. Plaz op der Lëscht vun de gréisste Volkswirtschafte vun der Welt klasséiert huet. D'Inflation gëtt fir 2005 op 1,8 % geschat, ass also méi déif wéi déi an der Eurozon. De polneschen Zloty huet sech am Verglach zum Euro an dem US-Dollar gefestegt. Déi offiziell Aarbechtslosequot läit bei 15,7 % (Juni 2006), wat ongeféier 2,4 Mio. Mënschen am erwerbsfäegen Alter ausmécht. 2004 waren eppes 500.000 polnesch Staatsbierger an der EU beschäftegt, 324.000 dovun als Saisonaarbechter an der däitscher Landwirtschaft an Industrie, 73.000 a Groussbritannien, 14.500 an Irland an eng 9.800 a Spuenien an a Frankräich.
Den Export huet 2004 73,78 Mrd. USD an den Import 88,16 Mrd. USD erreecht. Den héijen Aussenhandelsdefizit ass awer am Gaang ze falen. Mat 24,4 % ass Däitschland de gréissten Handelspartner. Aner wichteg Handelspartner sinn d'Ukrain, Italien, Frankräich, Groussbritannien, d'Tschechesch Republik an och d'USA an d'Volleksrepublik China.
Nationalhymn
Eng Nationalhymn ass e Museksstéck, dat d'Staats- an d'Nationalgefill vun engem Land ausdrécke soll. Si gëtt meeschtens bei feierlechen Uläss gespillt, wéi zum Beispill bei engem Staatsempfang, ma och bei der Éierung vun Gewënner vu sportlechen Evenementer wéi zum Beispill bei den Olympesche Spiller.
Polen
Primäre Secteur
Wéi üblech, gëtt am primäre Secteur tëscht Landwirtschaft, Bauwirtschaft a Biergbau ënnerscheet.
Landwirtschaft
De primäre Secteur war bis an d'19. Jh. den Haaptwirtschaftszweig an der Adelsrepublik, déi bis zu den Deelunge vu Polen als Weessspäicher vun Europa ugesi ginn ass. D'Agrarprodukter aus de risege Gidder vu Klengpolen an der Ukrain goufen iwwer d'Weichsel op Danzeg per Schëff no Westeuropa transportéiert. D'Bedeitung vum Agrarsecteur geet haut zeréck. 2004 huet en nëmmen nach 4 % zum BSP bäigedroen.
Nationalhymn
Déi meescht Länner hunn zanter dem Ufank vum 19. Joerhonnert sou eng Nationalhymn entwéckelt, an déi meescht dovun hunn souwuel eng Melodie wéi och en Text, ma et gëtt der och, déi ouni Text gespillt ginn.
Et gëtt verschidde Bräich, wann d'Nationalhymn erkléngt, ma fir gewéinlech stinn d'Leit dobäi op. Munchmol gëtt d'Nationalhymn och matgesongen.
Polen
Landwirtschaft
D'Majoritéit vun de polnesche Bauere war fir den EU-Beitrëtt well se vu Subventioune profitéiere wollten, an den europäesche Maart fir hir Produkter opgaangen ass.
Bauwirtschaft
De polnesche Bau profitéiert vun engem Boom wéinst de villen disponiblen Terrainen an de bëllegen Aarbechtskräften an deem Secteur. Allerdéngs ass de Bau handikapéiert wéinst der staarker Ofwanderung an doduerch dem Manktem u qualifizéierte Kräften.
Nationalhymn
Wann de Gesellschaftssystem geännert gëtt, da wiesselt dacks och d'Nationalhymn.
E puer Staaten hu méi national Hymnen, woubäi zwar nëmmen eng déi offiziell Nationalhymn ass, ma déi aner an der Ëffentlechkeet déi selwecht staark Symbolkraaft huet an zum Deel och bei offiziellen Uläss gespillt ginn. E Beispill dofir ass Groussbritannien, wou sech nieft der Nationalhymn "God Save the King" och d'Hymnen "Rule Britannia" an "Land of Hope and Glory" etabléiert hunn.
Polen
Biergbau
Polen ass duerch Schlesien "traditiounsgeméiss" e Biergbauland. Déi gréisst Aktiegesellschaften, déi op der Bourse cotéiert ginn, si Firmen déi am Biergbau oder an der Energiebranche schaffen.
Sekundäre Secteur (Industrie)
Den industrielle Secteur spillt zanter dem Enn vum 19. Joerhonnert eng éischt Roll, ass awer no 1989 vum Dëngschtleeschtungssecteur iwwerholl ginn. Vill grouss Betriber, déi am haarde Wettbewerb mat auslänneschen Entreprisen handicapéiert waren, hunn an den nonzeger Jore missen zoumachen a goufen ersat vun auslänneschen Entreprisen déi vun de bëllegen Aarbechtskräfte profitéiert hunn, sou z. B. an der Automobil- an Elektroindustrie.
Tertiäre Secteur (Déngschtleeschtungen)
De Secteur vun de Servicer dominéiert zanter 1989 déi polnesch Wirtschaft an dréit haut zu iwwer d'Hallschent zum BSP bäi. Säi Mëttelpunkt ass d'Finanzmetropole an Haaptstad Warschau, wou déi meescht Enterprisen aus dem tertiären Secteur hire Sëtz hunn. Och zu Poznań, Stad vun de Foiren, zu Krakau an zu Wrocław, dem fréiere Breslau, hu sech d'Dëngschtleeschtungsaktivitéite staark entwéckelt.
Kultur
D'polnesch Kultur ass räich a variéiert. Dat ass op déi komplex Geschicht zeréckzeféieren, vun deem Land staark hin an hier gezu gouf. Am Mëttelalter an an der Neizäit war déi multikulturell Adelsrepublik ee Foyer (Schmelztiegel) vu verschiddene Kulturen a Reliounen, déi alleguer hiren Afloss op déi polnesch Kultur haten an nach ëmmer hunn. No den Opdeelunge vu Polen hunn déi polnesch Artisten ëmmer erëm de Kampf ëm d'Onofhängegkeet vu Polen an de Mëttelpunkt vun hire Wierker gestallt. Als Beispill dofir sief un d'Gedichter an d'Epe vum Adam Mickiewicz an d'Prosawierker vun engem éischten Nobelpräisdréier an der Literatur, Henryk Sienkiewicz d'Mazurkaën, d'Polkaen an d'Polonaisë vum Fryderyk Chopin erënnert.
Haut ass déi breet gefächert Kultur vu Polen, wéi an de meeschte westleche Länner, vun den allgemenge Globaliséirungstendenze beaflosst. Si huet et awer fäerdeg bruecht an de gréissere Stied an um Land hir eegen Identitéit z'erhalen. Eng grouss Bedeitung huet de polnesche Symbolismus an déi polnesch Plakatmolerei. Och de polnesche Film mat senge groussen a bekannte Regisseure wéi dem Roman Polanski, dem Andrzej Wajda, dem Krzysztof Kieślowski, dem Krzysztof Zanussi, der Agnieszka Holland an dem Jerzy Hoffman huet eng grouss Renommée an der ganzer Welt kritt.
Nessonvaux
Nessonvaux läit am Pays de Herve um Bord vun der Vesdre, do wou de Ri de Vaux drafeeft.
Bis zur belscher Gemengereform vun 1977 war Nessonvaux eng eegestänneg Gemeng.
Nessonvaux huet eng bekannt industriell Vergaangenheet, engersäits duerch d'Fabrikatioun vu Gewierleef aus Damazenerstol, an anerersäits duerch d'Autosfabréck Imperia.
Zu Nessonvaux gouf et eng vun den zwou eenzegen Teststrecke fir Autoen op der Welt, déi op den Diech vun de Fabréckshale war. Haut ass dovun nach een Deel ze gesinn, an zwar déi iwwerhéicht Kéier beim Waassertuerm.
Sex
Sex kënnt als Begrëff aus dem Laténgeschen (sexus) a bedeit Geschlecht.
Alentejo
D'Regioun Alentejo (port.: fir déi Säit vum Tejo) ass eng Regioun vu Portugal. Si ëmfaasst d'Distrikter Portalegre, Évora a Beja, sou wéi de südlechen Deel vum Setúbal.
Sex
An der Wëssenschaft blouf dëst Wuert als Begrëff op seng laténgesch Bedeitung reduzéiert. Als Prefix gëtt et awer ënner anerem fir e sëllege sexualspezifesch Disziplinnen, Zoustänn a Geschlechtlechkeetsforme gebraucht (Sexuologie, Sexualitéit, Sexualstéierung, Heterosexualitéit, transsexuell asw).
Ëmgangssproochlech dogéint ëmfaasst de Begrëff quasi alles, wat am Zesummenhank mat dem Geschlecht steet, mat der Geschlechtlechkeet ze dinn huet, a gëtt inflationär an ondefinéiert als Schlagwuert gebraucht. De moderne lëtzebuergesche Sproochgebrauch steet do ënner dem Afloss vum US-Engleschen, wou Sex als Ofkierzung fir sexual intercourse gewéinlech als Bezeechnung fir Geschlechtsverkéier oder Kopulatioun gebraucht gëtt. Primär versteet een dorënner also all Zort vu sexuellem Kontakt tëscht zwou oder méi Persounen. Am Allgemenge bezeechent Sex haut awer wéi gesot och all déi aner Praktike wéi Analverkéier, Oralverkéier, Petting, sexuelle Fetichismus, Sado-Maso, etc., soubal méi wéi eng Persoun bedeelegt ass.
Alentejo
D'Fläch vum Alentejo mécht mat 31.152 km² 33 % vum portugisesche Festland aus. D'Regioun huet eng Bevëlkerung vu 770 265 (Stand: 2007).
Sex
Wa méi wéi zwou Persounen um Sex bedeelegt sinn, da gëtt vu Gruppesex geschwat, am spezielle Fall vun dräi Bedeelegten ëmgangssproochlech och vun engem Flotten Dräier. Sex oder sexuell Befriddegung vun engem eenzele Mënsch mat an u sech selwer gëtt Masturbatioun genannt (an ass definitiounsgeméiss en Oxymoron).
Op de sexuelle Kontakt an/oder de Geschlechtsverkéier a senge Variatiounen erlaabt soll sinn oder net, do hunn all d'Gesellschaften an och déi verschidden a relativ reliéis Interpretatioune an Applikatiounen hir eethesch a moralesch Virstellungen a Prinzipien dozou. Dat gëllt virun allem am Hibléck op de Geschlechtsverkéier als deen Akt, deen de Fortbestand vun der mënschlecher Spezie duerch d'Prokreatioun vun neie Generatiounen oprecht erhale soll.
Alentejo
D'Regioun ass a fënnef 5 statistesch Ënnerregiounen agedeelt: